**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

**Predkladateľ:** Ministerstvo dopravy Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | |  |  | |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** | | |
|  | ***A. Dane, odvody, clá a poplatky, ktorých cieľom je znižovať negatívne externality*** | **0** | **0** | | |
|  | ***B. Iné poplatky*** | **2 057** | **2 969** | | |
|  | ***C. Sankcie a pokuty*** | **0** | **0** | | |
|  | ***D. Nepriame finančné náklady*** | **0** | **0** | | |
|  | ***E. Administratívne náklady*** | **913** | **15 563** | | |
|  | ***Spolu = A+B+C+D+E*** | **2 969** | **18 532** | | |
|  |  |  | |  |  | |  |
|  | *Harmonizácia práva EÚ* | **Zvýšenie nákladov v € na PP** | **Zníženie nákladov v € na PP** | | |
|  | ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** | | |
|  | ***G. Goldplating*** | **0** | **0** | | |
|  |  |  | |  |  | |  |
|  | *VÝPOČET PRAVIDLA 1in 2out:* | IN | OUT | | |
|  | ***H.*** *Náklady okrem výnimiek = B+D+E-F* | **2 969** | **18 532** | | |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./ goldplating | **Účinnosť regulácie** | **Kategória dotk. subjektov** | **Počet dotk. subjektov spolu** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu** In (zvyšuje náklady) /  Out (znižuje náklady) / Nemení sa | **1in2out  celkom** | **Goldplating celkom** |
|
|
|
|
|
| 1 | Na plavidle (okrem malého plavidla) sa musí nachádzať aj potvrdenie o vydaní lodného denníka, ktoré je spoplatnené. | zák. č. 338/2000 Z.z. a zák. č. 145/1995 Z.z. | § 28 ods. 3 písm. d); položka 93 písm. t) | 1.SK | 01.07.25 | prevádzkovatelia plavidiel okrem malých plavidiel | 55 | 3 | 182 | In (zvyšuje náklady) | 182 | 0 |
| 2 | Ciachovaniu nebudú podliehať plavidlá určené na prepravu cestujúcich, takže ich prevádzkovatelia nebudú potrebovať vydať ciachový preukaz. | zák. č. 338/2000 Z.z. a zák. č. 145/1995 Z.z. | § 26 ods. 2; položka 94 písm. k) bod 1. | 1.SK | 01.07.25 | prevádzkovatelia osobných lodí | 13 | 34 | 445 | Out (znižuje náklady) | 445 | 0 |
| 3 | Ciachovaniu nebudú podliehať plavidlá neurčené na prepravu cestujúcich alebo nákladu, takže ich prevádzkovatelia nebudú potrebovať vydať ciachový preukaz. | zák. č. 338/2000 Z.z. a zák. č. 145/1995 Z.z. | § 26 ods. 2; položka 94 písm. k) bod 2. | 1.SK | 01.07.25 | prevádzkovatelia plávajúcich zariadení, plávajúcich strojov, plávajúcich telies | 200 | 47 | 9 425 | Out (znižuje náklady) | 9 425 | 0 |
| 4 | Ciachovaniu nebudú podliehať plavidlá určené na prepravu cestujúcich, takže ich prevádzkovatelia nebudú musieť žiadať o predĺženie platnosti tohto preukazu. | zák. č. 338/2000 Z.z. a zák. č. 145/1995 Z.z. | § 26 ods. 2; položka 94 písm. l) bod 1. | 1.SK | 01.07.25 | prevádzkovatelia osobných lodí | 13 | 43 | 555 | Out (znižuje náklady) | 555 | 0 |
| 5 | Ciachovaniu nebudú podliehať plavidlá neurčené na prepravu cestujúcich alebo nákladu, takže ich prevádzkovatelia nebudú musieť žiadať o predĺženie platnosti tohto preukazu. | zák. č. 338/2000 Z.z. a zák. č. 145/1995 Z.z. | § 26 ods. 2; položka 94 písm. l) bod 2. | 1.SK | 01.07.25 | prevádzkovatelia plávajúcich zariadení, plávajúcich strojov, plávajúcich telies | 200 | 41 | 8 105 | Out (znižuje náklady) | 8 105 | 0 |
| 6 | Spoplatňuje sa vydanie kontrolnej knihy odovzdaných olejov z dôvodu zvyšujúcich sa nákladov na jej obstaranie. | zák. č. 338/2000 Z.z. a zák. č. 145/1995 Z.z. | § 28 ods. 15; položka 94 písm. r) | 1.SK | 01.07.25 | prevádzkovatelia plavidiel s vlastným pohonom, plávajúcich strojov a plávajúcich zariadení so zabudovanými nádržami na odpadové vody | 300 | 9 | 2 788 | In (zvyšuje náklady) | 2 788 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

1. Na plavidle (okrem malého plavidla) sa musí nachádzať aj potvrdenie o vydaní lodného denníka, ktoré je spoplatnené – zvyšujú sa náklady pre prevádzkovateľa plavidla, keďže ide o zavedenie nového správneho poplatku za vydanie potvrdenia o vydaní lodného denníka, ktoré sa musí nachádzať na plavidle počas jeho prevádzky podľa 6. revidovaného znenia kapitoly 1 čl. 1.10 Európskych pravidiel pre plavbu na vnútrozemských vodných cestách (CEVNI), ktoré vydáva EHK OSN a SR by malo z dôvodu harmonizácie predpisov vo vodnej doprave pristúpiť k uplatňovaniu tejto požiadavky.

Toto potvrdenie sa doteraz nevydávalo; bude ho vydávať Dopravný úrad, ktorý vydáva aj lodný denník, a to spolu s vydaním lodného denníka. Administratívne náklady preto podnikateľovi nestúpnu.

*Kategóriou dotknutých subjektov sú* prevádzkovatelia plavidiel okrem malých plavidiel.

Počet dotknutých subjektov bol stanovený na 55 – ide o počet samohybných plavidiel (remorkéry (33) + motorové nákladné lode (9) + osobné lode (13) = spolu (55)) používaných na prepravu tovaru a cestujúcich, ktoré sú registrované v registri plavidiel v SR. Zdroj údajov: <https://www.mindop.sk/uploads/statistika/2022/Doprava/Vodna%20doprava/vd_dopravne_prostriedky.html>

Výška správneho poplatku za vydanie potvrdenia bola stanovená na 10 eur/ks.

Podľa odborného odhadu a konzultácie s prevádzkovateľom motorovej nákladnej lode bola stanovená frekvencia na vydanie potvrdenia každé 3 roky. Avšak vypísanie lodného denníka a potreba nového závisí od mnohých faktorov prevádzky daného plavidla, keďže lodný denník je lodná listina, v ktorej sa zaznamenávajú uskutočnené plavby a slúži na kontrolu a evidenciu pracovného času a doby odpočinku členov posádky plavidla.

1. Ciachovaniu nebudú podliehať plavidlá určené na prepravu cestujúcich, takže ich prevádzkovatelia nebudú potrebovať vydať ciachový preukaz – znižujú sa náklady pre prevádzkovateľov osobných lodí, ktorých je v registri plavidiel 13 podľa zdroja: <https://www.mindop.sk/uploads/statistika/2022/Doprava/Vodna%20doprava/vd_dopravne_prostriedky.html>.

Správny poplatok za vydanie ciachového preukazu pre osobnú loď je vo výške 166 eur.

Ciachový preukaz sa vydáva na 10 rokov, preto bola zvolená frekvencia „každých 10 rokov“.

Administratívne náklady predkladateľ vypočítal s pomocou kalkulačky E.2 takto:

Podanie žiadosti (malá = 60 min.) s možnosťou elektronického podania;

Vypracovanie projektu (štandardná = 540 min.) – ide o projekt ciachovania podľa požadovaných príloh v zmysle zákona;

Poskytnutie súčinnosti (štandardná = 210 min.) – potrebná osobná účasť.

1. Ciachovaniu nebudú podliehať plavidlá neurčené na prepravu cestujúcich alebo nákladu, takže ich prevádzkovatelia nebudú potrebovať vydať ciachový preukaz – znižujú sa náklady pre prevádzkovateľov plavidiel neurčených na prepravu cestujúcich alebo nákladu, ktorých je v registri plavidiel podľa odborného odhadu Dopravného úradu - 200.

Správny poplatok za vydanie ciachového preukazu pre osobnú loď je vo výške 100 eur.

Ciachový preukaz sa vydáva na 10 rokov, preto bola zvolená frekvencia „každých 10 rokov“.

Administratívne náklady predkladateľ vypočítal s pomocou kalkulačky E.2 takto:

Podanie žiadosti (malá = 60 min.) s možnosťou elektronického podania;

Vypracovanie projektu (štandardná = 540 min.) – ide o projekt ciachovania podľa požadovaných príloh v zmysle zákona;

Poskytnutie súčinnosti (štandardná = 210 min.) – potrebná osobná účasť.

1. Ciachovaniu nebudú podliehať plavidlá určené na prepravu cestujúcich, takže ich prevádzkovatelia nebudú musieť žiadať o predĺženie platnosti tohto preukazu – znižujú sa náklady pre prevádzkovateľov osobných lodí, ktorých je v registri plavidiel 13 podľa zdroja: <https://www.mindop.sk/uploads/statistika/2022/Doprava/Vodna%20doprava/vd_dopravne_prostriedky.html>.

Správny poplatok za predĺženie ciachového preukazu pre osobnú loď je vo výške 56 eur.

Ciachový preukaz sa vydáva na 10 rokov, preto bola zvolená frekvencia „každých 10 rokov“.

Administratívne náklady predkladateľ vypočítal s pomocou kalkulačky E.2 takto:

Podanie žiadosti (malá = 60 min.) s možnosťou elektronického podania;

Vypracovanie projektu (štandardná = 540 min.) – ide o projekt ciachovania podľa požadovaných príloh v zmysle zákona;

Poskytnutie súčinnosti (štandardná = 210 min.) – potrebná osobná účasť.

1. Ciachovaniu nebudú podliehať plavidlá neurčené na prepravu cestujúcich alebo nákladu, takže ich prevádzkovatelia nebudú musieť žiadať o predĺženie platnosti tohto preukazu– znižujú sa náklady pre prevádzkovateľov plavidiel neurčených na prepravu cestujúcich alebo nákladu, ktorých je v registri plavidiel podľa odborného odhadu Dopravného úradu - 200.

Správny poplatok za vydanie ciachového preukazu pre osobnú loď je vo výške 34 eur.

Ciachový preukaz sa vydáva na 10 rokov, preto bola zvolená frekvencia „každých 10 rokov“.

Administratívne náklady predkladateľ vypočítal s pomocou kalkulačky E.2 takto:

Podanie žiadosti (malá = 60 min.) s možnosťou elektronického podania;

Vypracovanie projektu (štandardná = 540 min.) – ide o projekt ciachovania podľa požadovaných príloh v zmysle zákona;

Poskytnutie súčinnosti (štandardná = 210 min.) – potrebná osobná účasť.

1. Spoplatňuje sa vydanie kontrolnej knihy odovzdaných olejov z dôvodu zvyšujúcich sa nákladov na jej obstaranie – zvyšujú sa náklady pre prevádzkovateľa plavidla, keďže ide o zavedenie nového správneho poplatku za vydanie kontrolnej knihy odovzdaných olejov, ktorá sa musí nachádzať na plavidle počas jeho prevádzky podľa prílohy 9 Európskych pravidiel pre plavbu na vnútrozemských vodných cestách (CEVNI). Nejde o novú povinnosť. Dopravný úrad už kontrolné knihy odovzdaných olejov vydáva prevádzkovateľom plavidiel s vlastným pohonom, plávajúcich strojov a plávajúcich zariadení so zabudovanými nádržami na odpadové vody, avšak robí to bezodplatne. Vzhľadom na zvyšujúce sa náklady na výrobu týchto knižiek sa pristúpilo k návrhu na ich spoplatnenie.

Kategóriou dotknutých subjektov sú prevádzkovatelia plavidiel s vlastným pohonom, plávajúcich strojov a plávajúcich zariadení so zabudovanými nádržami na odpadové vody.

Počet dotknutých subjektov bol stanovený odborným odhadom Dopravného úradu vychádzajúc zo zápisov z registra plavidiel – 300.

Výška správneho poplatku za vydanie kontrolnej knihy bola stanovená na 25 eur/ks.

Podľa odborného odhadu a konzultácie s prevádzkovateľom motorovej nákladnej lode bola stanovená frekvencia na vydanie potvrdenia každé 4 roky. Opäť závisí od mnohých faktorov prevádzky daného plavidla, kedy kontrolnú knihu prevádzkovateľ zaplní a potrebuje vydať novú.

Administratívne náklady predkladateľ expertne odhadol na max. 60 minút po konzultácii s Dopravným úradom.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Predbežná informácia PI/2024/316 bola zverejnená na portáli Slov-lex od 29.11.2024 – 12.12.2024. V procese PI/2024/316 neboli vznesené žiadne podnety, návrhy ani pripomienky.

Predkladateľ po vypracovaní materiálu oslovil sociálnych partnerov, s ktorými vedie za oblasť vodnej dopravy sociálny dialóg - tripartitu. Ide o Integrovaný odborový zväz (OZ IOZ) a o Úniu dopravy, pôšt a telekomunikácií SR (ÚDPT SR). Sociálni partneri boli dňa 10.12.2024 vyzvaní na pripomienkovanie kompletného návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ktorý im predkladateľ zaslal e-mailom. Sociálni partneri oslovili svojich členov na pripomienkovanie návrhu zákona. Pripomienkovanie trvalo do 3.1.2025. OZ IOZ aj ÚDPR SR zaslali k návrhu zákona v stanovenej lehote stanoviská bez pripomienok. Žiadny člen IOZ ani ÚDPT SR nezaslal pripomienky samostatne a ani nepožiadal o konzultácie alebo vysvetlenia. Na základe toho predkladateľ nezorganizoval osobné konzultácie s podnikateľmi.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?* **NIE**

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?* **NIE**

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?* **NIE**

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?* **NIE**

*Ovplyvňuje zmena regulácie inovácie, vedu a výskum?* **NIE**

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?* **NEBOL**

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?* **Návrh zákona prispieva k zlepšeniu podnikateľského prostredia, keďže odbúrava administratívnu a finančnú záťaž podnikateľov vo vodnej doprave.**

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje* **X** *nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?* **Žiadny**

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje* **X** *nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

Návrhom zákona sa zvyšujú pokuty za priestupky (týka sa však iba FO) a dopĺňajú sa 4 nové správne delikty [§ 40a ods. 3 písm. s) až v)], a to z dôvodu, že podľa návrhu zákona sa správneho deliktu na úseku vnútrozemskej plavby, ktorý prešetruje Dopravný úrad, dopustí aj

* osoba, ktorá vykonáva individuálnu stavbu malého plavidla, ktoré podlieha registrácii a zároveň nepodlieha povinnej klasifikácii bez súhlasu Dopravného úradu,
* prevádzkovateľ malého plavidla, ak malé plavidlo viedla osoba mladšia ako 15 rokov,
* prevádzkovateľ malého plavidla, na ktorom bol prekročený maximálny povolený počet prepravovaných osôb uvedený v lodnom osvedčení plavidla o viac ako dve osoby, a
* osoba, ktorá odoprie spoluprácu a súčinnosť plavebnému inšpektorovi Dopravného úradu podľa § 39e ods. 2.

Pri týchto nových správnych deliktoch nie je možné špecifikovať počet osôb alebo prevádzkovateľov malých plavidiel, keďže nejde len o osoby žijúce v SR, ale akékoľvek osoby, a prevádzkovateľov malých plavidiel registrovaných v slovenskom registri plavidiel, ale akéhokoľvek prevádzkovateľa, ktorý prevádzkuje svoje malé plavidlo na vodných cestách SR.

V súčasnosti platné výšky pokút za ustanovené správne delikty už nemajú represívny účinok a ani preventívny účinok a neboli dlhodobo menené, preto sa navrhuje zvýšiť výšku pokút za správne delikty v priemere o dvojnásobok pri dolnej hranici a na dvoj – až trojnásobok pri hornej hranici. Ide o nasledovné zmeny:

* v § 40a ods. 3 sa rozsah výšky pokuty ustanovený od 330 eur do 635 eur zvyšuje na rozsah od 600 eur do 20 000 eur, ktorá môže byť uložená prevádzkovateľovi plavidla (akémukoľvek – neurčiteľné), dopravcovi (71), osobe poverenej vykonávaním výcvikových kurzov (1), kvalifikačných kurzov (36), základného bezpečnostného výcviku (3), správcovi vodného toku (1), vlastníkovi stavby zasahujúcej do vodnej cesty alebo križujúcej vodnú cestu (správca vodného toku taký údaj nemá, ale odhadom sú ich tisícky), dopravcovi vykonávajúcemu prepravu nebezpečného tovaru (MD SR ani Dopravný úrad taký údaj nesleduje a nie je možné ho určiť z počtu plavidiel prepravujúcich náklad), prevádzkovateľovi plávajúceho zariadenia (213), akejkoľvek PO, ktorá nedodržiava podmienky prevádzky plavidiel, t.j. aj zahraničnej PO (neurčiteľné), právnickej osobe, ktorá sa rozhodne prevádzkovať požičovňu plavidiel bez povolenia Dopravného úradu (neurčiteľné), usporiadateľovi verejného podujatia bez súhlasu Dopravného úradu (neurčiteľné), osobám, ktorí vykonávajú výcvikový kurz, kvalifikačný kurz alebo základný bezpečnostný výcvik bez poverenia (neurčiteľné) a prevádzkovateľovi prístaviska, prekladiska, výväziska a kotviska bez povolenia Dopravného úradu (neurčiteľné, mohlo by ísť o jednotlivcov);
* v § 40a ods. 4 sa rozsah výšky pokuty ustanovený od 100 eur do 1 660 eur zvyšuje na rozsah od 200 eur do 3 500 eur, ktorá môže byť uložená správcovi vodného toku (1) alebo SHMÚ (1) a prevádzkovateľovi plavidla (neurčiteľné, keďže môže ísť aj o zahraničné PO);
* v § 40a ods. 5 sa rozsah výšky pokuty ustanovený od 1 000 eur do 10 000 eur zvyšuje na rozsah od 2 000 eur do 20 000 eur pričom, túto sankciu bude možné uložiť len v tom prípade, ak prevádzkovateľ plávajúceho zariadenia bez povolenia na státie do troch rokov od uloženia sankcie opakovane naplnil znaky skutkovej podstaty tohto správneho deliktu;
* v § 40a ods. 5 sa dopĺňa možnosť uložiť pokutu v rozmedzí od 2 000 eur do 50 000 eur, ak do dvoch rokov od uloženia sankcie prevádzkovateľ plavidla poruší povinnosti ustanovené v ([§ 22 až 23](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-22), [§ 24 ods. 10](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-24.odsek-10), [§ 26](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-26) a [27](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-27), [§ 28 ods. 2](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-28.odsek-2), [3](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-28.odsek-3) a [6](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-28.odsek-6), [§ 29 ods. 8](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-29.odsek-8) a [§ 39c ods. 4](https://www.slov-lex.sk/ezbierky-fe/pravne-predpisy/SK/ZZ/2000/338/20240401#paragraf-39c.odsek-4)), prevádzkovateľovi malého plavidla, ak malé plavidlo viedla osoba mladšia ako 15 rokov a prevádzkovateľovi plavidla, na ktorom bol prekročený maximálny povolený počet prepravovaných osôb uvedený v lodnom osvedčení plavidla o viac ako dve osoby.

Z uvedeného vyplýva, že MD SR nezohľadňuje pri odhade vplyvu na podnik. prostredie budúci možný nárast ukladaných pokút spôsobený úpravou dolnej a hornej hranice sadzby pokút za správne delikty, ktoré už boli ustanovené aj za 4 nové správne delikty.

Dostupné údaje sú len orientačné a neposkytujú bázu pre odhad do budúcnosti. Nemožno ani anticipovať budúcu mieru porušovania povinností, ktorej následkom by bolo uloženie pokuty. Rozptyl uložených pokút sa pohybuje od stoviek eur po desiatky tisíc eur v jednotlivých prípadoch, ktoré môžu byť postihované. Úprava hornej, resp. dolnej hranice sadzby sa pritom v celkovej sume uloženej pokuty nemusí prejaviť, takže o prognóze nie je možné formulovať ani len všeobecný odhad. MD SR uvádza pre kontext údaje z rokov 2021 až 2023 o uložených pokutách v blokovom konaní a v správnom konaní (bez identifikácie, či išlo o FO alebo PO), z ktorých vyplýva priemerná ročná suma uložených pokút cca 36 197 eur:

rok 2021 – v blokovom konaní bolo uložených 85 pokút; výnos z nich bol vo výške 8 290 eur,

– v správnom konaní bolo uložených 29 pokút v celkovej výške 14 600 eur.

rok 2022 – v blokovom konaní bolo uložených 120 pokút; výnos z nich bol vo výške 16 480

eur,

– v správnom konaní bolo uložených 28 pokút v celkovej výške 25 310 eur.

rok 2023 – v blokovom konaní bolo uložených 89 pokút; výnos z nich bol vo výške 13 880 eur,

– v správnom konaní bolo uložených 37 pokút v celkovej výške 30 030 eur.

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)